ทองปิดลบ 2.7 ดอลล์
สัญญาทองคำตลาดนิวยอร์กปิดลบ2.7 ดอลล์ หลัง S&P ขู่ลดเครดิตประเทศยูโรโซน
7 ธ.ค. 2554

สัญญาทองคำตลาดนิวยอร์กปิดลบ2.7 ดอลล์ หลัง S&amp;P ขู่ลดเครดิตประเทศยูโรโซน
สัญญาทองคำตลาด COMEX (Commodity Exchange) ส่งมอบเดือนก.พ.ปิดลบ 2.7 ดอลลาร์ หรือ 0.2% แตะที่ 1,731.8 ดอลลาร์/ออนซ์
นักวิเคราะห์ในตลาดทองคำ ระบุว่า ความวิตกกังวลที่ว่าประเทศยักษ์ใหญ่ในยูโรโซนจะถูกปรับลดอันดับความน่าเชื่อถือ ได้กดดันให้นักลงทุนพากันเทขายทองคำและถือเงินสดเอาไว้
เอสแอนด์พีประกาศให้ "เครดิตพินิจ แนวโน้มเชิงลบ" ต่ออันดับความน่าเชื่อถือของ 15 ประเทศกลุ่มยูโรโซน รวมถึง 6 ประเทศที่มีอันดับความน่าเชื่อถือ AAA (เยอรมนี ฝรั่งเศส เนเธอร์แลนด์ ออสเตรีย ฟินแลนด์ และลักเซมเบิร์ก) โดยเตือนว่าอาจจะลดอันดับความน่าเชื่อถือของ 15 ประเทศในยูโรโซน หากที่ประชุมสุดยอดผู้นำอียูซึ่งจะมีขึ้นในวันศุกร์นี้ ไม่มีความคืบหน้าในการหาแนวทางควบคุมวิกฤตหนี้
เทรดเดอร์กล่าวว่า โดยปกติแล้วนักลงทุนจะมองว่าทองคำเป็นสินทรัพย์ที่ปลอดภัยในช่วงที่เศรษฐกิจผันผวน แต่วิกฤตหนี้ยุโรปที่ทวีความรุนแรงขึ้นในขณะนี้ ทำให้นักลงทุนเริ่มวิตกกังวลและเลือกที่จะถือสินทรัพย์ที่มีความปลอดภัยมากกว่า เช่นพันธบัตรสหรัฐ และสกุลเงินดอลลาร์สหรัฐ